**Dagsorden til skolebestyrelsesmøde**

**Dato:**

**ONSDAG D. 1. JUNI 2022 kl. 16.30 - 18.30**

**Sted: NH, Konferencelokalet**

|  |  |
| --- | --- |
| **Deltagere:**  Karina Gottlieb – forælder (Formand)  Bo Rasmussen – forælder (Næstformand)  Henriette Winther – forælder  Jette Haunstrup – forælder  Anne Marie Hansen – forælder  Heinze Hansen – forælder  Thomas Jensen – forælder, suppleant  Stefan Wilkens – Eksternt medlem fra Skellerup  **Medarbejdere:**  Jakob Teglgård – TR lærere  Rasmus K. Jacobsen– TR pædagoger  Peter N. Hansen – Pædagogisk Leder, referent  Miguel Svane - Skoleleder  **REFERAT:** |  |

1. **Nyt fra Skoleleder, Formanden og Skellerup.**

* **Præsentation af nye medlemmer.**

Præsentationsrunde, der er flere nye. Der er afbud fra Stefan fra Skellerup, samt Thomas. Det er en stor bestyrelse, større end kommunens vedtægter, det skyldes at der ofte er afbud og det sikrer herved et bedre fremmøde. Der er arrangeret et kommunalt kursus 12.09.2022, det er for skolebestyrelsesmedlemmer, forældre som personale.

Der har været fællesrådsmøde, der omhandlede almenområdet og elevernes udsagn om hvad god skole er.

1. **National Trivselsmåling, resultater og overblik fra vores skole.**

**(Peter fremlægger, dialog/kommentarer herudfra).**

Vores Nationale Trivselsmåling placerer os ganske pænt, ud fra landsgennemsnittet. Bestyrelsen synes ikke denne model er svarende behovet. Tidligere kunne undersøgelsen give et billede af den enkelte klasse, dette er ikke muligt med det nye system, nu giver det os kun mulighed for at se de procentvise besvarelser for 0. kl. – 3. kl. og fra 4.kl. – 9. kl. Samtidig er svarprocenten ikke ret høj på vores skole.

Vi har vores ugentlige elevsamtaler som er vigtige i forhold til at kunne spore mistrivsel.

1. **Næste skoleår:**

**Elevtal, teamfordeling/ressourcer, afdelingsopbygning, supervisions- og efteruddannelsesmodel. (Miguel)**

Vi er en efterspurgt skole på hele Fyn og der er brug for os. Vores elevtal er 52-55 Nyborg elever og 52-54 udenbys. Lige nu har vi en ramme på 55 Nyborg elever, denne ramme skal forhandles til efteråret. Vi udvider med en ny klasse i afdeling A, og får A5 tilbage. Der er ansat 20 lærere og 21 pædagoger.

Videncenteret lukkes for Nyborg Heldagsskoles vedkommende ned det kommende skoleår. Der skal ikke ”vrides armen om” på medarbejdere ind i denne funktion. Videncenteret skal retænkes, så vi kan genetablere vores funktion. Rævebakkeskolen fortsætter med deres funktion.

Supervision og uddannelse for personalet sammensmeltes, det køres af Neuroguide.

Der kommer Skoleplan og Forståelsesmappe ud til personalet, Forståelsesmappen udleveres til skolebestyrelsen.

1. **Evaluering af Åben Hus lørdag d. 30. april**

En fantastisk dag, elever der føler sig hjemme og er trygge, gode aktiviteter, dejligt med børn på tværs af afdelingerne, meget positive tilkendegivelser, og der ønskes en gentagelse!

Opmærksomhedspunkter:

For langt ”frikvarter” for børn der har behov for struktur.

Bestyrelsens årsberetning skulle ikke have været med, der manglede sted og orientering, det skal være bedre struktureret.

Bedre forberedelse for børnene.

Der skal ikke afholdes forældremøder i forlængelse af sådan et arrangement.

Inddragelse af forældre med kompetencer eller andre skills.

Det er en skoledag, og derfor mødepligt.

Det aftales senere med placering af ekstra feriedag, juleferien er oplagt.

Oversigt over området, så det bliver overskueligt.

Tiden 9-12 var tilpas.

Medarbejderne har ligeledes været begejstrede for arrangementet.

1. **Besigtigelse af skolens fysiske lokaliteter**

* **skolens etablering af udeskole og hallens renovering (vi går en lille tur)**

1. **Klokken senest 18.15:**

* **Fotografering af bestyrelsesmedlemmer til skolens hjemmeside.**

1. **Evt.**

* **Aftale mødedato for første bestyrelsesmøde efter ferien.**

Torsdag d. 18 august kl. 16.30 – 18.30.

Der er et forslag om ruterne ved Dydensborg skiftes ved jul, så turen køres i modsatte rækkefølge. Peter undersøger nærmere.